Diari Oficial de la Generalitat Valenciana


Sumari del DOGV 6615, del 23-09-2011 (2011/9638)

ORDRE 1/2011, de 19 de setembre, de la Conselleria d'Economia, Indústria i Comerç, per la qual es crea la Comissió Tècnica de Control, Planificació i Ordenació del Sector Públic Empresarial.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/09/19/1/dof/vci/html**

### Dades del document

Número de DOGV
:   6615

Data del DOGV
:   23-09-2011

Secció del DOGV
:   I. DISPOSICIONS GENERALS

Número del document
:   2011/9638


Data del document
:   19-09-2011

Organisme emissor
:   Conselleria d'Economia, Indústria i Comerç

Tipus de document
:   Ordre

Descriptors 

:   * Conselleria d'Economia, Indústria i Comerç
    * legislació
    * societat anònima
    * control financer
    * control de gestió
    * reglament intern
    * empresa pública

ORDRE 1/2011, de 19 de setembre, de la Conselleria d'Economia, Indústria i Comerç, per la qual es crea la Comissió Tècnica de Control, Planificació i Ordenació del Sector Públic Empresarial. [2011/9638]  
Mitjançant el Decret 5/2011, de 21 de juny, del president de la Generalitat, es determinen les conselleries en què s'organitza l'administració de la Generalitat, entre les quals està la Conselleria d'Economia, Indústria i Comerç a la qual s'atribuïxen competències en matèria de sector públic empresarial. A través del Decret 75/2011, de 24 de juny, del Consell, modificat pels Decrets 89/2011, de 26 d'agost, 118/2011, de 9 de setembre y 121/2011, de 16 de setembre, s'establix l'estructura orgànica bàsica de la Presidència i de les conselleries de la Generalitat, i s'atribuïx a la Secretaria Autonòmica del Sector Públic Empresarial les funcions recollides en l'article 68 de la Llei 5/1983, de 30 de desembre, del Consell, en matèria de planificació, reestructuració, coordinació, control i avaluació del sector públic empresarial valencià.  
  
La disposició addicional segona del Decret 97/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Economia, Indústria i Comerç, establix que mitjançant ordre de la persona titular de la conselleria es podran crear comissions tècniques per a aconseguir una millor coordinació en l'exercici de les facultats atribuïdes a la Secretaria Autonòmica del Sector Públic Empresarial.   
Per tot això, i fent ús de les facultats que m'atribuïxen els articles 28, e) i 65 de la Llei del Consell, i la mencionada disposició final segona del Decret 97/2011,  
  
ORDENE  
  
Article 1. Objecte  
L'objecte de la present ordre és la creació i la regulació de la composició, l'organització i les funcions de la Comissió Tècnica de Control, Planificació i Ordenació del Sector Públic Empresarial Valencià.  
  
  
Article 2. Creació, adscripció i naturalesa  
Es crea la Comissió Tècnica de Control, Planificació i Ordenació del Sector Públic Empresarial Valencià, en avant la Comissió, com a òrgan col·legiat de l'administració de la Generalitat adscrit a la conselleria amb competència en matèria d'economia, amb les funcions, la composició i el règim de funcionament establits en la present ordre.  
  
  
Article 3. Funcions  
Correspon a la Comissió:  
a) L'estudi i, si és el cas, la realització de propostes en relació amb les funcions de planificació, ordenació, control i avaluació del sector públic empresarial.   
b) El suport en les seues funcions a l'òrgan superior amb competència en matèria de sector públic empresarial.  
  
Article 4. Composició  
1. La Comissió Tècnica estarà composta pels membres següents:  
  
a) Presidència: la persona titular de la Secretaria Autonòmica amb competència en matèria de sector públic empresarial.  
b) Vicepresidència-Coordinació: la persona titular de la subdirecció general amb competència en matèria de sector públic empresarial.  
  
c) Secretaria: una de les persones titulars dels servicis que depenguen de la mencionada subdirecció general.  
d) Vocals: una persona representant del nivell administratiu, amb nivell, almenys, de cap de servici o equivalent, de:  
- la Intervenció General de la Generalitat   
- l'Advocacia de la Generalitat  
- l'òrgan superior competent en matèria de sector públic empresarial  
- l'òrgan directiu amb competència en matèria de pressupostos i despeses   
- l'òrgan directiu amb competència en patrimoni   
- l'òrgan directiu amb competències en funció pública  
- l'Institut Valencià de Finances.  
2. La Comissió podrà acordar, quan els assumptes a debat ho facen necessari o convenient, l'assistència, amb veu i sense vot, de personal, funcionari o laboral, del sector públic, o de persones especialistes en la matèria que es tracte, als efectes d'informació i assessorament.  
  
Article 5. Funcionament  
1. La Comissió Tècnica actuarà en ple o per mitjà de grups de treball. La persona titular de la Presidència de la Comissió Tècnica formarà, entre els seus components, els grups de treball que considere necessaris per a exercir les funcions que la Comissió té encomanades.  
  
2. La constitució, la convocatòria i el règim de sessions i d'adopció d'acords i, en general, el funcionament de la Comissió Tècnica s'ajustarà al que s'ha establit en els articles 22 a 27 de la Llei de Règim Jurídic de les Administracions Públiques i del Procediment Administratiu Comú.  
3. La Comissió serà convocada per la Presidència, fent constar l'ordre del dia. Del resultat de la sessió alçarà acta la Secretaria de la Comissió, amb indicació dels assistents, la data i els assumptes tractats, que serà firmada per la Secretaria amb el vistiplau de la Presidència.  
  
4. Sense perjudici del que s'ha disposat en els apartats anteriors, la Comissió Tècnica podrà aprovar normes pròpies de funcionament intern per al millor exercici de les seues funcions.  
  
Article 6. Recursos   
La secretaria autonòmica competent en matèria de sector públic empresarial prestarà el suport administratiu necessari per al funcionament de la Comissió, i tindrà encomanada la custòdia i l'arxiu de la documentació.  
  
DISPOSICIONS ADDICIONALS  
  
Única. Absència d'augment de despesa  
L'aplicació del que s'ha disposat en esta ordre no implicarà augment de la despesa en el pressupost de la Conselleria d'Economia, Indústria i Comerç, i s'atendrà, a este efecte, la creació i la posada en marxa de la Comissió amb els mitjans materials i personals existents en l'esmentada conselleria.  
  
DISPOSICIONS FINALS  
  
Única . Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
  
València, 19 de setembre de 2011  
  
El conseller d'Economia, Indústria i Comerç  
ENRIQUE VERDEGUER PUIG


Còpia Permalink ELI